2014, 2015 և 2017 թթ. բյուջետային ծախսերը ըստ գործառական դասակարգման դիտարկելիս ունենում ենք հետևյալ պատկերը: Ինչպես կարելի է նկատել, 2014 թվականին բյուջետային ծախսերի գերակշիռ մասը ուղղված է ընդհանուր բնույթի ծառայությունների մատուցմանը, որտեղ հիմնականում ներառված են համայնքի աշխատակազմի պահպանման ծախսերը։ Հաջորդ խոշոր մասնաբաժինը, մոտ 23%, ունի կրթության բնագավառը, որտեղ ներառվում են նախադպրոցական կրթության և արտադպրոցական դաստիարակության ծառայությունների մատուցման ծախսերը։ Պաշտպանության, հասարակական կարգի պահպանության և առողջապահության բնագավառներում ծախսեր չեն կատարվել, իսկ մնացած ոլորտներում ծախսերը չեն գերազանցում ընդհանուր ծախսերի 3%-ը։ Նմանատիպ պատկեր կարելի է նկատել նաև 2015թ-ին (Գծապատկեր 5)։